Document ID: 31998D0307

ΑΠΟΦΑΣΗ ΤΟΥ ΣΥΜΒΟΥΛΙΟΥ της 1ης Μαΐου 1998 για την κατάργηση της απόφασης σχετικά με την ύπαρξη υπερβολικού ελλείμματος στο Βέλγιο (98/307/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδιαίτερα το άρθρο 104 Γ παράγραφος 12,
τη σύσταση της Επιτροπής,
Εκτιμώντας:
ότι, την 1η Ιανουαρίου 1994, άρχισε το δεύτερο στάδιο για την υλοποίηση της Οικονομικής και Νομισματικής Ένωσης 7 ότι το άρθρο 109 Ε παράγραφος 4 της συνθήκης ορίζει ότι, κατά το δεύτερο στάδιο, τα κράτη μέλη προσπαθούν να αποφύγουν τα υπερβολικά δημοσιονομικά ελλείμματα 7
ότι υπάρχει διαδικασία υπερβολικού ελλείμματος η οποία προβλέπει την έκδοση απόφασης για την ύπαρξη υπερβολικού ελλείμματος και την κατάργηση της απόφασης αυτής μετά τη διόρθωση του υπερβολικού ελλείμματος 7 ότι, κατά το δεύτερο στάδιο, η διαδικασία υπερβολικού ελλείμματος καθορίζεται από το άρθρο 104 Γ της συνθήκης, εκτός από τις παραγράφους 1, 9 και 11 7 ότι το πρωτόκολλο σχετικά με τη διαδικασία του υπερβολικού ελλείμματος, το οποίο προσαρτάται στη συνθήκη, περιλαμβάνει συμπληρωματικές διατάξεις για την εφαρμογή της διαδικασίας υπερβολικού ελλείμματος 7 ότι ο κανονισμός (ΕΚ) αριθ. 3605/93 (1) καθορίζει λεπτομερείς κανόνες και ορισμούς για την εφαρμογή του εν λόγω πρωτοκόλλου 7
ότι, σύμφωνα με σύσταση της Επιτροπής βάσει του άρθρου 104 Γ παράγραφος 6 της συνθήκης, το Συμβούλιο αποφάσισε, στις 26 Σεπτεμβρίου 1994, την ύπαρξη υπερβολικού ελλείμματος στο Βέλγιο 7 ότι, σύμφωνα με το άρθρο 104 Γ παράγραφος 7, το Συμβούλιο συνέστησε στο Βέλγιο να δώσει τέλος στην κατάσταση υπερβολικού ελλείμματος (2) 7
ότι η απόφαση του Συμβουλίου για την ύπαρξη υπερβολικού ελλείμματος καταργείται, σύμφωνα με τις διατάξεις του άρθρου 104 Γ παράγραφος 12 της συνθήκης, εφόσον, κατά τη γνώμη του Συμβουλίου, έχει διορθωθεί το υπερβολικό έλλειμμα στο οικείο κράτος μέλος 7
ότι, για την κατάργηση της απόφασης, το Συμβούλιο ενεργεί μετά από σύσταση της Επιτροπής 7 ότι, από τα στοιχεία που παρείχε η Επιτροπή μετά από την έκθεση που υπέβαλε το Βέλγιο πριν από την 1η Μαρτίου 1998, σύμφωνα με τον κανονισμό (ΕΚ) αριθ. 3605/93, προκύπτουν τα ακόλουθα συμπεράσματα:
Από το 1993, το δημοσιονομικό έλλειμμα στο Βέλγιο μειώθηκε σημαντικά και το 1997 έφτασε το 2,1 % του ΑΕΠ, ποσοστό το οποίο είναι χαμηλότερο από την τιμή αναφοράς της συνθήκης. Προβλέπεται να μειωθεί σε 1,7 % του ΑΕΠ το 1998. Σύμφωνα με το πρόγραμμα σύγκλισης του Βελγίου του 1997, το δημοσιονομικό έλλειμμα υπολογίζεται να μειωθεί περαιτέρω σε 1,4 % του ΑΕΠ το 2000.
Ο δείκτης ακαθάριστου δημόσιου χρέους έφτασε στην ανώτατη τιμή του 135,2 % του ΑΕΠ το 1993 αλλά έκτοτε μειώνεται κάθε έτος ως το 122,2 % το 1997. Για το 1998, αναμένεται περαιτέρω μείωση η οποία υπολογίζεται να συνεχιστεί και τα επόμενα έτη βάσει του προγράμματος σύγκλισης του Βελγίου.
Η μείωση του ελλείμματος και ιδιαίτερα το επίπεδο του πρωτογενούς πλεονάσματος, που ανέρχεται σε περισσότερο από 5 % του ΑΕΠ μετά το 1994, συνέβαλαν στην πτωτική πορεία του δείκτη χρέους. Από την έγκριση του προγράμματος σύγκλισής της, η βελγική κυβέρνηση επιβεβαίωσε τη δέσμευσή της να διατηρήσει το πρωτογενές πλεόνασμα στο 6 % περίπου του ΑΕΠ μεσοπρόθεσμα. Αυτό το πρωτογενές πλεόνασμα είναι ουσιώδες για τη διατήρηση της συνεχούς πτωτικής πορείας του δείκτη χρέους.
Το έλλειμμα ήταν κάτω από την τιμή αναφοράς της συνθήκης το 1997 και αναμένεται να παραμείνει κάτω από το επίπεδο αυτό το 1998 και να μειωθεί περαιτέρω μεσοπρόθεσμα 7 ο δείκτης ακαθάριστου δημόσιου χρέους μειώνεται τα τέσσερα τελευταία έτη και η μείωση αναμένεται να συνεχιστεί τα επόμενα έτη,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Από την συνολική εκτίμηση συνάγεται ότι το υπερβολικό έλλειμμα στο Βέλγιο έχει διορθωθεί.
Άρθρο 2
Η απόφαση του Συμβουλίου της 26ης Σεπτεμβρίου 1994 για την ύπαρξη υπερβολικού ελλείμματος στο Βέλγιο καταργείται.
Άρθρο 3
Η παρούσα απόφαση απευθύνεται στο Βασίλειο του Βελγίου.
Βρυξέλλες, 1 Μαΐου 1998.

Labels: 2
19
18